שיחה:עולימתא שפירתא

message: באמת לא ברורה מה כוונתו של מציב התבנית? במה זה שונה מערכי מושגי יהדות אחרים? האם יש ספק לגבי המידע? קרני 22:19, 22 בפברואר 2011 (IST)
replies: text: אני גם מאוד מסופק לגבי הערך הזה. למשפט בזוהר אין חשיבות כשלעצמו, אלא אם כן מדובר במפשט מפורסם במיוחד, או שהביטוי הפך למושג שמשתמשים בו במשמעות מקובלת כלשהי. לא ברור לי שזה המצב כאן. אני מעולם לא שמעתי על ה"מושג" הזה, ולמרות שבגוגל יש תוצאות, נראה שכל אחד מהם משתמש בציטוט במשמעות אחרת. אני-ואתה • שיחה 22:24, 22 בפברואר 2011 (IST)

message: מוטיב העלמה היפה (עולימתא שפירתא) הוא מוטיב שנידון במקורות יהודיים רבים (כפי שמובהר בדף הערך) ויש לו חשיבות ספרותית ואסטתית במאגר המוטיבים של מקורות\מסורת היהדות בכלל ומקורות\ מסורת הקבלה והחסידות בפרט, אין ספק שראוי שהמעיין הנתקל במוטיב לראשונה במקור יהודי כלשהוא אם באזכור ואם בדיון מפורט יוכל לפנות לויקיפדיה ולהסתייע מסקירה מסודרת של הערך וכמו כן לערך חשיבות כדוגמא ומודל למוטיב קבלי מספרות הזוהר ולגלגולים השונים שלו במסורת ובמקורות היהודיים, לטובת באי הויקיפדיה העורכים היכרות אינציקלופדית עם מקורות הקבלה, ורוצים להעשיר את הבנתם בגלגול המסורות שמקורן בזוהר...
replies: text: ראוי שיובאו מקורות לכך שמדובר ב"מוטיב". כרגע מה שעולה מהערך הוא שמדובר במשפט בזוהר עם כמה התייחסויות אגביות בספרות הקבלית והחסידית, ולא ברור מה ההבדל בינו לבין כל משפט אחר בזוהר. אני-ואתה • שיחה 11:44, 23 בפברואר 2011 (IST)
replies: text: :מלימודיי לתואר ראשון במחשבת ישראל באוניברסיטה העברית, מדובר באחת הסוגיות החשובות בספר הזוהר, שמקדישים לה מספר שיעורים בקורס "מבוא לספר הזוהר", שהוא קורס חובה לתלמידי מחשבת ישראל. כלומר, לא מדובר בסוגייה שולית שמעניינת רק קבליסטים מובהקים, אלא כסוגייה שהוכרה כיסודית בעיני חוקרי מחשבת ישראל. לכן, לטעמי, הערך צריך להישאר. --Goldmoon - שיחה 11:49, 23 בפברואר 2011 (IST)

text: :תוספת לאחר קריאת הערך: נראה שהערך אכן אינו משקף כרגע את חשיבות הסוגייה ויש מקום להרחיבו כך שיעשה זאת. אשתדל למצוא מקורות מתאימים אבל הקלסר הרלוונטי תקוע עמוק בבוידעם... --Goldmoon - שיחה 11:55, 23 בפברואר 2011 (IST)
replies: text: ::יש בזוהר אינספור קטעים הנלמדים במספר שיעורים, בכל מיני קורסים, לא כל אחד מהם ראוי לערך אנציקלופדי, ולדעתי גם זה לא. טיפוסי - שו"ת 11:53, 23 בפברואר 2011 (IST)
replies: text: :::אני לא מדברת על קטעים שנלמדים ב"כל מיני קורסים" אלא על סוגייה שנלמדת בקורס המבוא הבסיסי לכל תלמידי מחשבת ישראל. ההקבלה שאני יכולה לחשוב עליה היא הסוגייה התלמודית תנורו של עכנאי - יש סוגיות שהן יסודיות, שנעשה בהן שימוש רב ודיון רב, וזו, לעניות דעתי, סוגייה כזו בזוהר. --Goldmoon - שיחה 12:00, 23 בפברואר 2011 (IST)
replies: text: ::::ההבדל שביניהם הוא, שכאן מדובר על סוד עלום שהוא אחד מיני רבים, לעומת זאת שם מדובר על סיפור ברור ומפורסם שהלקח בצידו, לגבי היכן זה נלמד, היות ולא קיים ערך לא על הקורס "מבוא לספר הזוהר" ואפילו לא על "לימודי תואר ראשון במחשבת ישראל באוניברסיטה העברית" כך שכנראה זה באמת לא מצדיק ערך בפני עצמו, אולי להוסיף קטע בערך על הזוהר. טיפוסי - שו"ת 12:05, 23 בפברואר 2011 (IST)
replies: text: :::::גולדמון, אני לא חושב שיש תוכן קבוע לקורס המבוא בזוהר. אפקטיבי יותר לציין את החוקרים שדנו באריכות בנושא, אם יש. נרו יאיר • שיחה • י"ט באדר א' ה'תשע"א • 12:30, 23 בפברואר 2011 (IST)

text: ::::: ברור שזה עדיף, רק שהמקורות כרגע לא נגישים לי. בכל מקרה, לא אני כתבתי את הערך, אני מקווה שכותב הערך ייחלץ לעזרתו. --Goldmoon - שיחה 13:47, 23 בפברואר 2011 (IST)
replies: text: ::::::גולדמון, מה שנלמד כ"סוגיה מרכזית", הוא המשפט הספציפי על "עולימתא שפירתא", או הקטע השלם "סבא דמשפטים" (שזה רק משפט אחד מתוכו)? אני-ואתה • שיחה 12:04, 24 בפברואר 2011 (IST)

text: :::::: גם וגם. לומדים גם את פרשת "סבא דמשפטים" באופן כללי, וגם מקדישים תשומת לב ספציפית לסוגיית "עולימתא שפירתא". אבל יכול להיות שזו היתה בחירה של מרצה ספציפי, ואולי במקומות אחרים לא מייחסים לסוגייה זו חשיבות כה רבה. לא היה לי פנאי בינתיים לחפש סימוכין לחשיבות המחקרית, אם ישנה כזו. --Goldmoon - שיחה 13:54, 6 במרץ 2011 (IST)
replies: text: ::::::: כדעה נוספת בדיון הזה יורשה לי לומר שאכן אין הצדקה לערך על ה'עולימתא שפירתא', שהיא מרכיב אחד - אולי מרכיב המפתח, ללא ספק מרכיב מסתורי במיוחד - מתוך הדרשה השלמה של 'סבא דמשפטים'. גם אם מקובל לפתוח דפים לסמלים ומושגים זוהריים בולטים, דוגמת תנורו של עכנאי התלמודי, נראה לי שאין הצדקה שיהיה ערך על מרכיב מתוך דרשה כשאין ערך על הדרשה כולה. יש כבר ערכים על ה'אידרא רבא', ה'אידרא זוטא' ו'ספרא דצניעותא' למשל. למה אין ערך על היחידה הספרותית הזו? בעיני לדבר כזה כן יש הצדקה - יחידות ספרותיות משמעותיות וידועות מתוך הספרות הזוהרית. (37.26.148.204 16:30, 18 בנובמבר 2018 (IST))
replies: text: ::::::::אין ערך כי שום גמדים לא יבואו, וחוסר קיומו של ערך אחד לא משליך על חשיבות של ערך אחר. אתה מאוד מוזמן לכתוב אותו. נתנאל • שיחה 17:42, 18 בנובמבר 2018 (IST)
thread_title:  הערך לגיטימי וראוי !